CELEX: 62018CN0731
Language: hr
Date: 2018-11-23 00:00:00
Title: Predmet C-731/18 P: Žalba koju je 23. studenoga 2018. podnio Bank for Development and Foreign Economic Affairs (Vnesheconombank) protiv presude Općeg suda (šesto vijeće) od 13. rujna 2018. u predmetu T-737/14, Vnesheconombank (VEB) protiv Vijeća

18.2.2019   
            
            
               HR
            
            
               Službeni list Europske unije
            
            
               C 65/25
            
         
      Žalba koju je 23. studenoga 2018. podnio Bank for Development and Foreign Economic Affairs (Vnesheconombank) protiv presude Općeg suda (šesto vijeće) od 13. rujna 2018. u predmetu T-737/14, Vnesheconombank (VEB) protiv Vijeća
      (Predmet C-731/18 P)
      (2019/C 65/33)
      Jezik postupka: španjolski
      
         Stranke
      
      
         Žalitelj: Bank for Development and Foreign Economic Affairs (Vnesheconombank) (zastupnici: J. Viñals Camallonga i J. Iriarte Ángel, odvjetnici)
      
         Druge stranke u postupku: Vijeće Europske unije, Europska komisija
      
         Žalbeni zahtjev
      
      Žalitelj od Suda zahtijeva da:
      
                  —
               
               
                  ukine presudu Općeg suda (šesto vijeće) od 13. rujna 2018. u predmetu T-737/14;
               
            
                  —
               
               
                  konačno riješi spor na način da prihvati zahtjeve tužitelja, a sada žalitelja u žalbenom postupku, odnosno da poništi članak 1. Odluke 2014/512/ZVSP (1) od 31. srpnja 2014., članak 5. Uredbe (EU) 833/2014 (2) od 31. srpnja 2014., novi članak 1. u skladu s Odlukom 2014/659/ZVSP (3) od 8. rujna 2014. i novi članak 5. u skladu s Uredbom (EU) 960/2014 (4) od 8. rujna 2014., u mjeri u kojoj se odnose na VEB te isključi njegovo ime iz priloga navedenim odredbama u koje je uvršten;
               
            
                  —
               
               
                  naloži Vijeću snošenje troškova obaju postupaka.
               
            
         Žalbeni razlozi i glavni argumenti
      
      U potporu svojoj žalbi žalitelj navodi četiri žalbena razloga:
      
                  1.
               
               
                  Pogreška koja se tiče prava jer se u presudi pogrešno tvrdi da je Vijeće ispunilo svoju obvezu obrazlaganja.
               
            
                  2.
               
               
                  Pogreška koja se tiče prava jer se u presudi pogrešno tvrdi da ne postoji očita pogreška u ocjeni činjenica na kojima se temelje relevantne odredbe pobijanih akata. To također dovodi do zlouporabe ovlasti.
               
            
                  3.
               
               
                  Pogreška koja se tiče prava jer se u presudi pogrešno tvrdi da je poštovano pravo na djelotvornu sudsku zaštitu.
               
            
                  4.
               
               
                  Pogreška koja se tiče prava jer se u presudi pogrešno tvrdi da je poštovano VEB-ovo pravo vlasništva. To dovodi do povrede načela jednakosti.
               
            
         (1)  Odluka Vijeća 2014/512/ZVSP od 31. srpnja 2014. o mjerama ograničavanja s obzirom na djelovanja Rusije kojima se destabilizira stanje u Ukrajini (SL 2014., L 229, st. 13.)
      
         (2)  Uredba Vijeća (EU) br. 833/2014 od 31. srpnja 2014. o mjerama ograničavanja s obzirom na djelovanja Rusije kojima se destabilizira stanje u Ukrajini (SL 2014., L 229, str. 1.)
      
         (3)  Odluka Vijeća 2014/659/ZVSP do 8. rujna 2014. o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini (SL 2014., L 271, str. 54.)
      
         (4)  Uredba Vijeća (EU) br. 960/2014 od 8. rujna 2014. o izmjeni Uredbe (EU) br. 833/2014 o mjerama ograničavanja s obzirom na djelovanja Rusije kojima se destabilizira stanje u Ukrajini (SL 2014., L 271, str. 3.)